আক্রান্ত পরিযায়ী শ্রমিকদের পাশে তৃণমূল, প্রতিবাদে মহিলা সেল

ওয়েব ডেস্ক: ২৬-এর বিধানসভা নির্বাচনের (Assembly Election 2026) আগে ভাষা আন্দোলনকেই হাতিয়ার করেছে তৃণমূল কংগ্রেস (TMC)। বিজেপি শাসিত রাজ্যে (BJP Ruled State) বাঙালি পরিযায়ী শ্রমিকদের (Bengali Migrant Workers) উপর অত্যাচারের প্রতিবাদে প্রতিদিন ঝাঁজ বাঁড়াচ্ছে শাসকদল। বিজেপির বিরুদ্ধে আক্রমণ শানিয়ে প্রতিবাদ কর্মসূচি চালাচ্ছে তৃণমূল শীর্ষ নেতৃত্ব। শুক্রবার তৃণমূলের মহিলা সেলের পক্ষ থেকে রাজ্যের মন্ত্রী শশী পাঁজার নেতৃত্বে ডোরিনা সংযোগস্থলে প্রতিবাদ কর্মসূচি পালন করা হল।

বিজেপি শাসিত ভিন রাজ্যে আক্রান্ত বাংলার পরিযায়ী শ্রমিকেরা। বাংলা ভাষা ও বাঙালি পরিযায়ী শ্রমিকদের উপর অত্যাচারের প্রতিবাদে সরব হয়েছে তৃণমূল। সোচ্চার হয়েছেন মুখ্যমন্ত্রী মমতা বন্দ্যোপাধ্যায় থেকে তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। বিধানসভায় বাংলার অস্মিতা রক্ষার্থে বিশেষ অধিবেশন ডেকে প্রস্তাব পাস করিয়েছে রাজ্যের শাসকদল।

আরও পড়ুন: ডিসেম্বরের কলকাতায় BJP-র চলচ্চিত্র উৎসব! দায়িত্বে রুদ্রনীল, রূপা!

দীর্ঘদিন ধরে তৃণমূল কংগ্রেসের একাধিক শাখা সংগঠনের তরফে গান্ধীমূর্তির পাদদেশে অবস্থান বিক্ষোভ দেখানেো হয়। সম্প্রতি সেনা বাহিনীর বাধাতে সভাস্থল অন্যত্র সরাতে হয় তৃণমূলকে। ধর্মতলার ডোরিনা সংযোগস্থলে প্রতিবাদ মঞ্চ গড়ে তৃণমূল। শুক্রবার তৃণমূল কংগ্রেসের মহিলা সেলের পক্ষ থেকে প্রতিবাদ কর্মসূচি পালন করা হয়। অনুষ্ঠানে হাজির ছিলেন, রাজ্যের মন্ত্রী চন্দ্রিমা ভট্টাচার্য, শশী পাঁজা, তৃণমূল সাংসদ মালা রায় সহ অন্যান্যরা।

বাংলা ভাষা ও বাঙালিদের উপর অত্যাচারের প্রতিবাদে বিজেপির বিরুদ্ধে আক্রমণ শানিয়েছে তৃণমূল। মুখ্যমন্ত্রী মমতা বন্দ্যোপাধ্যায়ের দেখানো পথেই হাঁটছে দলের শীর্ষ নেতৃত্ব। আসন্ন বিধানসভা নির্বাচনের আগে সেই আক্রমণের ঝাঁজ আর আরও বাড়বে বই কমবে না বলেই মনে করছে রাজনৈতিক মহল।